· Съобщение за инвестиционно предложение за „Подобряване на транспортната достъпност град Русе чрез изграждане на градска железница, свързваща централната градска част с района на бившия Комбинат за тежко машиностроене, Източна и Западна промишлени зони, Безмитна зона и Индустриален парк в град Русе, град Мартен и други населени места” 

СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя Областна администрация-Русе инвестиционно предложение за „Подобряване на транспортната достъпност град Русе чрез изграждане на градска железница, свързваща централната градска част с района на бившия Комбинат за тежко машиностроене, Източна и Западна промишлени зони, Безмитна зона и Индустриален парк в град Русе, град Мартен и други населени места”, попада в обхвата на т.10 „Инфраструктурни инвестиционни предложения“, буква „и“ – „трамвайни трасета, подземни и надземни железници, висящи линии за превоз изключително или главно за пътници“ от Приложение 2 към чл. 93, ал.1, т.1 и 2 от Закона за опазване на околната среда и на основание чл.93, ал.1 от Закона подлежи на преценяване необходимостта от извършване на ОВОС. 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 94/2012г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО 298/29.01.2016г.
Копие на писмото е изпратено в Община Русе и Кметство село Мартен.
